Document ID: 31984R1677

*****
ΚΑΝΟΝΙΣΜΟΣ (ΕΟΚ) αριθ. 1677/84 ΤΗΣ ΕΠΙΤΡΟΠΗΣ
της 14ης Ιουνίου 1984
για την τροποποίηση του κανονισμού (ΕΟΚ) αριθ. 2484/83 όσον αφορά το ύψος της εγγύησης που εξασφαλίζει τη χρησιμοποίηση του αποκορυφωμένου γάλακτος σε σκόνη
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1557/84 (2), και ιδίως το άρθρο 7,
τον κανονισμό (ΕΟΚ) αριθ. 1822/83 του Συμβουλίου της 30ής Ιουνίου 1983 για τη μεταφορά αποκορυφωμένου γάλακτος σε σκόνη στον ιταλικό οργανισμό παρέμβασης από τους οργανισμούς παρέμβασης των άλλων κρατών μελών (3), όπως τροποποιήθηκε από τον κανονισμό (ΕΟΚ) αριθ. 1003/84 (4), και ιδίως το άρθρο 1 παράγραφος 3,
Εκτιμώντας:
ότι το άρθρο 4 του κανονισμού (ΕΟΚ) αριθ. 2484/83 της Επιτροπής της 1ης Σεπτεμβρίου 1983 σχετικά με τις λεπτομέρειες εφαρμογής για τη μεταφορά αποκορυφωμένου γάλακτος σε σκόνη στον ιταλικό οργανισμό παρέμβασης από τους οργανισμούς παρέμβασης άλλων κρατών μελών (5) καθόρισε το ποσό της εγγύησης που πρέπει να καταβάλει ο αγοραστής πριν από την ανάληψη του αποκορυφωμένου γάλακτος σε σκόνη· ότι το ύψος της εγγύησης συνδέεται με το ύψος του ποσού της ενίσχυσης που έχει καθορισθεί για το αποκορυφωμένο γάλα σε σκόνη που προορίζεται για τη διατροφή των ζώων· ότι το ύψος της τελευταίας έχει τροποποιηθεί· ότι, κατά συνέπεια, πρέπει να τροποποιηθεί το ποσό της εγγύησης·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 4 στοιχείο δ) του κανονισμού (ΕΟΚ) αριθ. 2484/83, η εγγύηση των «70 ECU» αντικαθίσταται από αυτή των «84 ECU».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Ιουνίου 1984.

Labels: 11
17
6